മെമു ഷെഡ് നവീകരണം ഉടന് പാലക്കാട് മെമു ട്രെയിനുകളുടെ പരിപാലനത്തിന് ഒലവക്കോട് ജങ്ഷനില് സ്ഥാപിച്ച മെമു ഷെഡ് വികസിപ്പിക്കുന്നു. 12 ബോഗികളുള്ള മെമു ട്രെയിനുകള്വരെ സര്വീസ് ചെയ്യാവുന്ന വിധമാണ് വികസിപ്പിക്കുക. നിലവില് എട്ട് ബോഗികളുള്ള ട്രെയിനുകള്ക്കാണ് ഇവിടെ സര്വീസുള്ളത്. നവീകരണത്തോടെ കോയമ്ബത്തൂര്മംഗലാപുരം, കോയമ്ബത്തൂര്എറണാകുളം പാതയില് 12 ബോഗികളുള്ള മെമു സര്വീസ് ആരംഭിക്കാനാകുമെന്ന പ്രതീക്ഷയിലാണ് റെയില്വേ. മൂന്നാംഘട്ടം ഷെഡിന്റെ നീളം 180ല്നിന്ന് 280 മീറ്ററാക്കും. ട്രെയിനുകള് നിര്ത്തിയിടാനും അറ്റകുറ്റപ്പണി നടത്താനും ഇതിലൂടെ സൗകര്യമൊരുങ്ങും. മൂന്നാം ഘട്ട നവീകരണത്തിന് റെയില്വേ ടെന്ഡര് ക്ഷണിച്ചു. നിലവില് പാലക്കാട് ഡിവിഷനു കീഴില് സര്വീസ് നടത്തുന്ന എറണാകുളം, ഷൊര്ണൂര്, കോയമ്ബത്തൂര്, സേലം എന്നിവിടങ്ങളിലേക്കുള്ള അഞ്ച് മെമു ട്രെയിനുകളാണ് ഇവിടെ അറ്റകുറ്റപ്പണി ചെയ്യുന്നത്. നവീകരണത്തോടെ ഇത് ഇരട്ടിയാക്കാനാകും. ബോഗി ഉയര്ത്താന് രണ്ട് വൈദ്യുതി ക്രെയിനുകളും മൂന്നാംഘട്ട വികസനത്തിന്റെ ഭാഗമായി സ്ഥാപിക്കും. ഇപ്പോള് ഒരു ബോഗി അറ്റകുറ്റപ്പണി ചെയ്യാന് എട്ടു മണിക്കൂര്വരെ ആവശ്യമാണ്. നവീകരണത്തോടെ ഇത് നാലുമണിക്കൂറായി കുറയും. 15 ദിവസം കൂടുമ്ബോള് ബ്രേക്ക്, ഓയില്, ഇലക്ട്രിക്കല് പരിശോധനയും നടത്തും. 14 കോടി രുപയാണ് രണ്ടാംഘട്ട വികസനത്തിന് ചെലവിട്ടത്. 2010ലാണ് ഒലവക്കോട് മെമു ഷെഡ് സ്ഥാപിച്ചത്. കൂടുതല് മെമു സര്വീസ് തുടങ്ങുന്നതിന്റെ ഭാഗമായി 2020ല് നവീകരിച്ചു. കോവിഡ് ഭീതി ഒഴിഞ്ഞിട്ടും മെമു, പാസഞ്ചര് ട്രെയിനുകള് ആരംഭിക്കാത്തതില് യാത്രക്കാര്ക്ക് പ്രതിഷേധമുണ്ട്. ദീര്ഘദൂര ട്രെയിനുകള് ആരംഭിച്ചെങ്കിലും ആളുകള് കുറവാണെന്ന കാരണത്താലാണ് മെമു സര്വീസ് വൈകിപ്പിക്കുന്നത്. ഇതിനിടയില് മെമു ഷെഡ് നവീകരണവുമായി റെയില്വേ മുന്നോട്ടുപോകുന്നത് പ്രതീക്ഷയാണ്. എം ബി രാജേഷ് എംപിയായിരിക്കെയാണ് മെമു ഷെഡ് പാലക്കാട് ആരംഭിച്ചത്. രണ്ടാംഘട്ട നവീകരണത്തിന് തുടക്കം കുറിച്ചതും രാജേഷിന്റെ ഇടപെടലിലായിരുന്നു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്